
RAPORT DE SPECIALITATE
privind aprobarea participării Municipiului Timişoara la 
proiectul „Community Enabled Open Training on Creative & Cultural Entrepreneurship”,
nr. 2020-1-RO01-KA203-079950


Municipiul Timişoara va fi în anul 2023 Capitală Europeană a Culturii şi, conform dosarului cu care a câştigat competiţia naţională, a Strategiei Culturale a Municipiului Timişoara 2014-2024, a Strategiei de Tineret şi a altor documente programatice, şi-a asumat promovarea dialogului intercultural și implicării cetățenilor în viața orașului. 
Precizăm faptul că, la nivelul municipiului există mai multe Consilii Consultative (CC):
· 20 CC de Cartier
· 1 CC pentru Tineri
· 1 CC pentru Minorități Naționale 
Toate acestea funcţionează pe baza dialogului structurat în ceea ce priveşte elaborarea şi monitorizarea aplicării politicilor publice în respectivele domenii. 

Astfel, ca urmare a interesului de principiu manifestat de către administraţia locală timişoreană faţă de proiectul intitulat „Community Enabled Open Training on Creative & Cultural Entrepreneurship”, am fost informaţi cu privire la aprobarea în cadrul Programului Erasmus+, Acţiunea Cheie 2 (KA2), a proiectului nr. 2020-1-RO01-KA203-079950. 

Propunerea de proiect a obţinut, în urma evaluării calitative, 67 puncte din punctajul maxim posibil de 100 puncte, clasându-se pe poziția nr. 8 din totalul de 48 proiecte aprobate. Lista candidaturilor aprobate este disponibilă pe site-ul – www.erasmusplus.ro – secţiunea „rezultate selecție”.
Inițial, începerea proiectului a fost programată pentru 1 septembrie. Întrucât rezultatul evaluării a ajuns mult mai târziu decât era de așteptat, Agenția Erasmus din România a permis decalarea acestei date.
Prin urmare, proiectul va începe în cursul lunii decembrie 2020. Acesta va fi implementat în perioada decembrie 2020 - februarie 2023 şi presupune realizarea mai multor întâlniri online la nivel european în oraşe participante în proiect, precum și unui număr de deplasări, în cazul în care situația medicală datorată epidemiei de Covid19, va permite acest lucru.

Suma maximă finanţată este în cuantum de 217.539 EURO, în cadrul Programului Erasmus+, Acţiunea Cheie 2 (KA2). 
Grant-ul aprobat al proiectului este de 217.539 EURO.
Municipiul Timișoara nu va avea nicio contribuție financiară directă, eventualele cheltuieli necesar a fi realizate în avans vor fi rambursate din grantul aprobat, conform cuantumului care va fi stabilit pentru administrația locală timișoreană. 

Proiectul adoptă o abordare transnațională și din perspectiva multiplilor stakeholderi, în vederea creării unei curricule de învățământ superior (produsul intelectual nr. 1), precum și realizarea unui toolkit „train for trainers” de tip implicare civică și CCE (produsul intelectual nr. 4), care va oferi atât staff-ului de proiect, cât și întregii comunități implicate civic, accesul deschis (open access) la un mediu virtual de învățare (produsul intelectual nr. 3), precum și două ateliere internaționale. 

Ţările implicate, respectiv partenerii în proiect sunt: 
· România: Universitatea de Vest din Timișoara, Timișoara – coordonator;
· România: Universitatea Politehnica Timișoara, Timișoara – partener;
· România: Municipiul Timișoara, Timișoara – partener;
· Germania: Hochschule für Angewandte Wissenschaften / Universitatea de Științe Aplicate, München – partener;
· Austria: social innovators KG, Graz – partener;
· Grecia: KENTRO EREVNON NOTIOANATOLIKIS EVROPIS ASTIKI MI KERDOSKOPIKI ETAIREIA / Centrul de Cercetare pentru Europa de SE (SEERC) – Centrul de cercetare al Facultății Internaționale din cadrul Universității Sheffield, Salonic – partener;

Alături de entitățile direct implicate, proiectul va fi beneficia de activități de suport și diseminare din partea: 
· Municipiul Timișoara (România)
· Young Entrepreneurs of Thessaloniki (YET) (Grecia)
· Hellenic Business Angels Network (HeBAN) (Grecia)
· Primăria Orașului München (Germania)
· Creative Industries Styria (CIS) (Austria)

Pentru Timişoara se preconizează participarea la mai multe evenimente, online sau în locațiile partenerilor de proiect.
Mai trebuie menționat și faptul că în acest proiect, unul dintre parteneri este din Graz, oraș înfrățit cu municipiul Timișoara din anul 1982 și cu care se dorește extinderea cooperării tocmai pe baza unor proiecte concrete, care să contribuie la schimbări în bine în comunitățile noastre.
Având în vedere prevederile legale expuse în prezentul raport, apreciem că proiectul de hotărâre privind aprobarea participării Municipiului Timişoara la proiectul „Community Enabled Open Training on Creative & Cultural Entrepreneurship”- nr. 2020-1-RO01-KA203-079950  îndeplineşte condiţiile pentru a fi supus dezbaterii şi aprobării plenului consiliului local.

